02010D0014 — HR — 09.01.2020 — 002.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B ODLUKA EUROPSKE SREDIŠNJE BANKE od 16. rujna 2010. o provjeri autentičnosti i prikladnosti euronovčanica te njihovu vraćanju u optjecaj (ESB/2010/14) (2010/597/EU) ( L 267 9.10.2010, 1)

Koju je izmijenila:









▼B

ODLUKA EUROPSKE SREDIŠNJE BANKE

od 16. rujna 2010.

o provjeri autentičnosti i prikladnosti euronovčanica te njihovu vraćanju u optjecaj

(ESB/2010/14)

(2010/597/EU)







Članak 1.

Područje primjene

Ovom se Odlukom određuju zajednička pravila i postupci provjere autentičnosti i prikladnosti euronovčanica te njihova vraćanja u optjecaj u skladu s člankom 6. stavkom 1. Uredbe (EZ) br. 1338/2001.

Članak 2.

Definicije

Za potrebe ove Odluke:

1. „NSB” znači nacionalna središnja banka države članice čija je valuta euro.

2. „osobe koje rukuju gotovinom” znači institucije ili gospodarski subjekti iz članka 6. stavka 1. Uredbe (EZ) br. 1338/2001.

3. „vraćanje u optjecaj” znači aktivnost, osoba koje rukuju gotovinom, vraćanja u optjecaj, izravno ili neizravno, euronovčanica koje su primili od javnosti kao plaćanje ili depozit na bankovnom računu ili od druge osobe koja rukuje gotovinom.

4. „uređaj za obradu novčanica” znači uređaj kojim rukuje klijent ili uređaj kojim rukuje zaposlenik kako je određeno Prilogom I.

5. „vrsta uređaja za obradu novčanica” znači uređaj za obradu novčanica koji je moguće razlikovati od drugog uređaja za obradu novčanica kako je opisano u Prilogu I.

6. „zajednički postupci testiranja” znači zajednički postupci testiranja kako je odredio ESB koje primjenjuju NSB-ovi za testiranje različitih vrsta uređaja za obradu novčanica.

7. „osposobljeni zaposlenici” znači zaposlenici osoba koje rukuju gotovinom koji raspolažu: (a) znanjem o različitim javnim zaštitnim obilježjima euronovčanica, kako je odredio i objavio Eurosustav, te sposobnošću njihove provjere, te (b) znanjem o kriterijima sortiranja koji su navedeni u Prilogu III.b te sposobnošću provjere euronovčanica u skladu s navedenim kriterijima.

8. „krivotvorene euronovčanice” znači krivotvorene novčanice kako su određene člankom 2. točkom (a) Uredbe (EZ) br. 1338/2001.

9. „uređaj za isplatu gotovine” znači samouslužni uređaj koji na temelju uporabe bankovne kartice ili drugih sredstava isplaćuje euronovčanice stanovništvu terećenjem bankovnog računa, kao što je bankomat koji isplaćuje gotovinu. Uređajima za isplatu gotovine smatraju se i samonaplatne blagajne pomoću kojih stanovništvo plaća robu ili usluge uporabom bankovne kartice, gotovine ili drugog platnog instrumenta i koje tako imaju funkciju povlačenja gotovine.

10. „nadležna nacionalna tijela” znači tijela kako su određena člankom 2. točkom (b) Uredbe (EZ) br. 1338/2001.

11. „neprikladne euronovčanice” znači euronovčanice koje su procijenjene kao neprikladne za vraćanje u optjecaj nakon provjere prikladnosti iz članka 6.

12. „kreditna institucija” znači kreditna institucija kako je određena člankom 4. stavkom 1. točkom (a) Direktive 2006/48/EZ Europskog parlamenta i Vijeća od 14. lipnja 2006. o osnivanju i obavljanju djelatnosti kreditnih institucija ( 1 ).

▼M2

13. „euronovčanice” znači novčanice koje su u skladu sa zahtjevima iz Odluke ESB/2013/10 ( 2 ) ili iz drugog pravnog akta koji zamjenjuje ili nadopunjuje tu Odluku te s tehničkim specifikacijama koje je utvrdilo Upravno vijeće.

▼B

Članak 3.

Opća načela

1. Obveza osoba koje rukuju gotovinom da provjeravaju autentičnost i prikladnost euronovčanica ispunjava se u skladu s postupcima utvrđenima ovom Odlukom.

2. Ako su dvije ili više osoba koje rukuju gotovinom uključene u vraćanje u optjecaj istih euronovčanica, osoba koja rukuje gotovinom koja je odgovorna za provjeru autentičnosti i prikladnosti navedenih euronovčanica imenuje se u skladu s nacionalnim propisima ili, ako ne postoje navedeni propisi, u skladu s ugovorima između navedenih osoba koje rukuju gotovinom.

3. Provjera autentičnosti i prikladnosti obavlja se na vrsti uređaja za obradu novčanica koji je uspješno testirao NSB ili ju ručno obavlja osposobljeni zaposlenik.

4. Euronovčanice smiju biti vraćene u optjecaj uređajima kojima rukuju klijenti ili uređajima za isplatu gotovine samo ako je provjera njihove autentičnosti i prikladnosti obavljena vrstom uređaja za obradu novčanica koji je uspješno testirao NSB te ako su klasificirane kao originalne i prikladne. Međutim, navedeni zahtjev ne primjenjuje se na euronovčanice koje je osobi koja rukuju gotovinom izravno dostavio NSB ili druga osoba koja rukuje gotovinom koja je već provjerila autentičnost i prikladnost euronovčanica na navedeni način.

▼M1

5. Uređaji kojima rukuju zaposlenici, kada se upotrebljavaju za provjeru autentičnosti i prikladnosti, te uređaji kojima rukuju klijenti, osobe koje rukuju gotovinom mogu pustiti u rad samo ako ih je uspješno testirao NSB te ako su navedeni na popisu na internetskoj stranici ESB-a kako je utvrđeno u članku 9. stavku 2. Navedeni uređaji upotrebljavaju se isključivo za apoene i serije euronovčanica navedene na popisu na internetskoj stranici ESB-a za predmetne uređaje, sa standardnim tvorničkim postavkama, uključujući sva njihova eventualna ažuriranja, koji su uspješno testirani, osim ako su NSB i osoba koja rukuje gotovinom dogovorili strože postavke.

▼B

6. Euronovčanice čiju su autentičnost i prikladnost provjerili osposobljeni zaposlenici i klasificirali ih kao originalne i prikladne, ali nisu provjerene na vrsti uređaja za obradu novčanica koji je uspješno testirao NSB, smiju se vratiti u optjecaj samo preko šaltera.

7. Ova se Odluka ne primjenjuje na provjeru autentičnosti i prikladnosti euronovčanica koju obavljaju NSB-ovi.

Članak 4.

Klasifikacija i postupanje s euronovčanicama na uređajima za obradu novčanica

1. Euronovčanice koje su provjerene na uređajima kojima rukuju klijenti klasificiraju se te se s njima postupa u skladu s Prilogom II.a.

2. Euronovčanice koje su provjerene na uređajima kojima rukuju zaposlenici klasificiraju se te se s njima postupa u skladu s Prilogom II.b.

Članak 5.

Otkrivanje krivotvorenih euronovčanica

Novčanice za koje nije potvrđeno da su originalne euronovčanice nakon klasifikacije obavljene u skladu s Prilogom II.a ili Prilogom II.b ili nakon ručnog postupka provjere autentičnosti koju je obavio osposobljeni zaposlenik, osobe koje rukuju gotovinom bez odgode, u skladu s nacionalnim propisima, a u svakom slučaju u roku od najviše 20 radnih dana, predaju nadležnim nacionalnim tijelima.

▼M1

Članak 6.

Otkrivanje neprikladnih euronovčanica

1. Ručna provjera prikladnosti obavlja se u skladu s minimalnim standardima koji su utvrđeni u Prilogu III.

2. Strojna provjera prikladnosti obavlja se na uspješno testiranom uređaju za obradu novčanica u skladu s minimalnim standardima objavljenima na internetskoj stranici ESB-a i njihovim eventualnim izmjenama.

3. NSB može, nakon što o tome obavijesti ESB, utvrditi strože standarde za jedan ili više apoena ili serija euronovčanica, ako je to opravdano, na primjer zbog pogoršanja kvalitete euronovčanica u optjecaju u njegovoj državi članici. Navedeni stroži standardi objavljuju se na internetskoj stranici tog NSB-a.

4. Neprikladne euronovčanice predaju se NSB-u pri čemu se poštuju nacionalni propisi.

▼B

Članak 7.

Iznimke

1. NSB-ovi mogu odobriti udaljenim podružnicama kreditnih institucija s malim opsegom gotovinskog poslovanja da osposobljeni zaposlenici obavljaju ručnu provjeru prikladnosti euronovčanica koje se vraćaju u optjecaj uređajima kojima rukuju klijenti ili uređajima za isplatu gotovine, pod uvjetom da se provjera autentičnosti obavlja na vrsti uređaja za obradu novčanica koji je uspješno testirao NSB. Pri podnošenju zahtjeva za navedeno odobrenje kreditne institucije NSB-u svoje države članice dostavljaju dokaze o udaljenosti navedene podružnice i malom opsegu njezinoga gotovinskog poslovanja. Svaki NSB osigurava da opseg euronovčanica koje su provjerene ručno na navedeni način nije veći od 5 % ukupnog opsega euronovčanica koje se distribuiraju u razdoblju od godine dana uređajima kojima rukuju klijenti i uređajima za isplatu gotovine. NSB-ovi odlučuju primjenjuje li se prag od 5 % na svaku pojedinačnu kreditnu instituciju ili na sve kreditne institucije na nacionalnoj razini.

2. U slučaju izvanrednog događaja čija je posljedica znatno smanjenje opskrbe euronovčanicama u državi članici, osposobljeni zaposlenici osoba koje rukuju gotovinom mogu privremeno, te na temelju suglasnosti odgovarajućeg NSB-a da je riječ o izvanrednom događaju, obavljati ručnu provjeru autentičnosti i prikladnosti euronovčanica koje se vraćaju u optjecaj uređajima kojima rukuju klijenti ili uređajima za isplatu gotovine.

Članak 8.

Obveze Eurosustava

1. Informacije koje odredi Eurosustav vezano uz euronovčanice i njihova strojno čitljiva zaštitna obilježja Eurosustav dostavlja proizvođačima prije izdavanja nove serije novčanica te nakon njega kako bi im omogućio izradu uređaja za obradu novčanica koji mogu proći zajedničke postupke testiranja i prilagoditi se novim zahtjevima.

2. Informacije koje odredi Eurosustav vezano uz euronovčanice i njihova javna zaštitna obilježja Eurosustav dostavlja osobama koje rukuju gotovinom prije izdavanja nove serije euronovčanica i nakon njega kako bi omogućio njihovim zaposlenicima stjecanje potrebnog osposobljavanja.

3. Eurosustav podupire osposobljavanje zaposlenika osoba koje rukuju gotovinom kako bi se osigurala njihova sposobnost provjere autentičnosti i prikladnosti euronovčanica.

▼M1

4. Eurosustav prema potrebi obavještava osobe koje rukuju gotovinom o prijetnjama krivotvorenja i može od njih zahtijevati poduzimanje mjera, uključujući izricanje privremene zabrane vraćanja u optjecaj apoena euronovčanica iz odgovarajuće serije.

▼B

5. Eurosustav prema potrebi obavještava proizvođače uređaja za obradu novčanica o prijetnjama krivotvorenja.

Članak 9.

Zajednički postupci Eurosustava za testiranje uređaja za obradu novčanica

1. Vrste uređaja za obradu novčanica testiraju NSB-ovi u skladu sa zajedničkim postupcima testiranja.

2. Sve uspješno testirane vrste uređaja za obradu novčanica navedene su u popisu na internetskoj stranici ESB-a tijekom razdoblja valjanosti rezultata testiranja iz stavka 3. Vrsta uređaja za obradu novčanica koja u tom razdoblju više ne može otkriti sve krivotvorene euronovčanice s kojima je upoznat Eurosustav briše se s popisa u skladu s postupkom koji je odredio ESB.

▼M1

3. Ako je vrsta uređaja za obradu novčanica uspješno testirana, rezultati testiranja važeći su na cijelom europodručju godinu dana od kraja mjeseca tijekom kojeg je testiranje provedeno, pod uvjetom da je uređaj tijekom navedenog razdoblja u stanju otkriti sve krivotvorene euronovčanice s kojima je upoznat Eurosustav.

▼B

4. Eurosustav ne snosi odgovornost ako uspješno testirana vrsta uređaja za obradu novčanica nije u stanju klasificirati i postupati s euronovčanicama u skladu s Prilogom II.a ili Prilogom II.b.

Članak 10.

Aktivnosti praćenja i korektivne mjere Eurosustava

1. Podložno zahtjevima nacionalnog prava, NSB-ovi su ovlašteni i. obavljati inspekcije na terenu, uključujući nenajavljene inspekcije, u prostorijama osoba koje rukuju gotovinom kako bi pratili njihove uređaje za obradu novčanica, a posebno mogućnost uređaja da obavljaju provjeru autentičnosti i prikladnosti te prate euronovčanice za koje se sumnja da su krivotvorene te euronovčanice čija autentičnost nije jasno potvrđena imatelju računa; i ii. provjeravati postupke koji uređuju rad i kontrolu uređaja za obradu novčanica, postupanje s provjerenim euronovčanicama te sve ručne postupke provjera autentičnosti i prikladnosti.

2. Podložno zahtjevima nacionalnog prava, NSB-ovi su ovlašteni uzeti uzorke obrađenih euronovčanica kako bi ih provjerili u svojim prostorijama.

▼M1

3. Kada NSB otkrije da osoba koja rukuje gotovinom ne poštuje odredbe ove Odluke, on joj nalaže provođenje korektivnih mjera u određenom roku. Do ispravljanja navedenog nepoštovanja NSB koji je izdao nalog može u ime ESB-a zabraniti osobi koja rukuje gotovinom vraćanje u optjecaj apoena euronovčanica iz odgovarajuće serije. Ako je nepoštovanje posljedica nedjelotvornosti vrste uređaja za obradu novčanica, to može dovesti do njegovog brisanja s popisa iz članka 9. stavka 2.

▼B

4. Ako osoba koja rukuje gotovinom ne surađuje s NSB-om vezano uz inspekciju, to se smatra nepoštovanjem.

Članak 11.

Obveze obavještavanja

Kako bi ESB i NSB-ovi mogli pratiti poštuju li ovu Odluku osobe koje rukuju gotovinom te nadzirati razvoj gotovinskog ciklusa, osobe koje rukuju gotovinom i. unaprijed, pisanim putem, uključujući elektroničkim putem, obavještavaju NSB-ove o puštanju u rad vrste uređaja za obradu novčanica te ii. dostavljaju NSB-ovima informacije navedene u Prilogu IV.

Članak 12.

Troškovi

1. Eurosustav osobama koje rukuju gotovinom ne nadoknađuje troškove koji nastaju izvršavanjem ove Odluke.

2. Eurosustav osobama koje rukuju gotovinom ne nadoknađuje dodatne troškove koji nastanu radi izdavanja euronovčanica s promijenjenim ili novim zaštitnim obilježjima.

▼M1

Članak 13.

Završne odredbe

1. Ova Odluka stupa na snagu sljedećeg dana od dana objave u Službenom listu Europske unije.

2. Osobe koje rukuju gotovinom u državama članicama koje prihvate euro nakon dana donošenja ove Odluke primjenjuju je od datuma prihvaćanja eura.

▼M2









PRILOG I.

UREĐAJI ZA OBRADU NOVČANICA

1. Opći tehnički zahtjevi

1.1 Da bi ispunio uvjete za uređaje za obradu novčanica, uređaj mora biti u stanju obraditi euronovčanice, klasificirati pojedinačne euronovčanice i odvojiti ih prema njihovoj klasifikaciji bez sudjelovanja rukovatelja uređajem u skladu s prilozima II.a i II.b. Osim strojeva za isplatu kovanica, uređaji za obradu novčanica moraju imati potreban broj namjenskih izlaznih pretinaca i/ili na drugi način osiguravati pouzdano odvajanje obrađenih euronovčanica.

1.2 Uređaji za obradu novčanica moraju biti prilagodljivi kako bi se osigurala sposobnost pouzdanog otkrivanja novih krivotvorina. Osim toga, moraju biti prilagodljivi kako bi prema potrebi omogućili uspostavu više ili manje restriktivnih standarda sortiranja prema prikladnosti.

2. Kategorije uređaja za obradu novčanica

Uređaji za obradu novčanica dijele se na uređaje kojima rukuju klijenti i uređaje kojima rukuju zaposlenici:







Tablica 1. Uređaji kojima rukuju klijenti A. Uređaji kojima rukuju klijenti i koji omogućuju polaganje gotovine uz sljedivost klijenta 1. Uplatni uređaji Uplatni uređaji omogućuju klijentima da upotrebom bankovne kartice ili drugih sredstava, polože euronovčanice na svoje bankovne račune, ali nemaju funkciju isplate gotovine. Uplatni uređaji provjeravaju autentičnost euronovčanica i omogućuju sljedivost imatelja računa, a provjere prikladnosti neobvezne su. 2. Uređaji za recikliranje novčanica Uređaji za recikliranje novčanica omogućuju klijentima da, upotrebom bankovne kartice ili drugih sredstava, polože euronovčanice na svoje bankovne račune ili da s njih povuku euronovčanice. Uređaji za recikliranje novčanica provjeravaju autentičnost i prikladnost euronovčanica i omogućuju sljedivost imatelja računa. Uređaji za recikliranje novčanica mogu kod povlačenja upotrebljavati originalne prikladne euronovčanice koje su drugi klijenti položili u prethodnim transakcijama. 3. Kombinirani uplatni uređaji Kombinirani uplatni uređaji omogućuju klijentima da, upotrebom bankovne kartice ili drugih sredstava, polože euronovčanice na svoje bankovne račune ili da s njih povuku euronovčanice. Kombinirani uplatni uređaji provjeravaju autentičnost euronovčanica i omogućuju sljedivost imatelja računa, a provjere prikladnosti neobvezne su. Kombinirani uplatni uređaji kod povlačenja ne upotrebljavaju euronovčanice koje su drugi klijenti položili u prethodnim transakcijama, već samo euronovčanice kojima su uređaji bili posebno napunjeni. B. Isplatni uređaji 4. Isplatni uređaji Isplatni uređaji su uređaji za isplatu gotovine koji provjeravaju autentičnost i prikladnost euronovčanica prije njihove isplate klijentima. Isplatni uređaji upotrebljavaju euronovčanice kojima su ih napunile osobe koje rukuju gotovinom ili ostali automatizirani sustavi (npr. automati za prodaju). C. Uređaji za isplatu kovanica 5. C. Uređaji za isplatu kovanica Uređaji za isplatu kovanica dozvoljavaju klijentima da pribave kovanice umetanjem novčanica. Prije isplate kovanica, uređaj za isplatu kovanica vrši provjeru autentičnosti euronovčanica. Te se euronovčanice ne vraćaju u optjecaj.

Uređaj za recikliranje novčanica može se upotrebljavati kao uplatni uređaj ili kombinirani uplatni uređaj ako su sustavi otkrivanja kao i softverske i druge komponente za obavljanje njegovih osnovnih funkcija isti kao kod vrste uređaja za recikliranje novčanica koja se nalazi na popisu na mrežnim stranicama ESB-a ( 3 ).

Kombinirani uplatni uređaji mogu se upotrebljavati kao uplatni uređaji ako su sustavi otkrivanja te softverske i druge komponente za obavljanje njihovih osnovnih funkcija isti kao kod vrste kombiniranog uplatnog uređaja koja se nalazi na popisu na mrežnim stranicama ESB-a.







Tablica 2. Uređaji kojima rukuju zaposlenici 1. Uređaji za obradu novčanica Uređaji za obradu novčanica provjeravaju autentičnost i prikladnost euronovčanica. 2. Uređaji za provjeru autentičnosti novčanica Uređaji za provjeru autentičnosti novčanica provjeravaju autentičnost euronovčanica. 3. Uplatno-isplatne blagajne za recikliranje Uplatno-isplatne blagajne za recikliranje jesu uređaji za recikliranje novčanica kojima upravljaju osobe koje rukuju gotovinom i koje provjeravaju autentičnost i prikladnost euronovčanica. Uplatno-isplatne blagajne za recikliranje mogu kod povlačenja upotrebljavati originalne prikladne euronovčanice koje su drugi klijenti položili u prethodnim transakcijama. Osim toga, one sigurno pohranjuju euronovčanice i omogućuju osobama koje rukuju gotovinom da obave knjiženja u korist ili na teret bankovnih računa klijenata. 4. Uplatno-isplatne blagajne Uplatno-isplatne blagajne su uređaji kojima upravljaju osobe koje rukuju gotovinom i koje provjeravaju autentičnost euronovčanica. Pored toga, one sigurno pohranjuju euronovčanice i omogućuju osobama koje rukuju gotovinom da obave knjiženja u korist ili na teret bankovnih računa klijenata.

Uređaji kojima rukuju zaposlenici moraju obrađivati euronovčanice u svežnjevima.

Uređaj koji je testiran i naveden na mrežnim stranicama ESB-a kao uređaj za recikliranje novčanica ili uplatni uređaj/kombinirani uplatni uređaj, može se upotrebljavati kao uplatno-isplatna blagajna za recikliranje odnosno kao uplatno-isplatna blagajna. U tom slučaju, uređajem mogu rukovati samo zaposlenici osoba koje rukuju gotovinom.

3. Vrste uređaja za obradu novčanica

Eurosustav testira vrste uređaja za obradu novčanica. Vrste uređaja za obradu novčanica međusobno se razlikuju prema svojim specifičnim sustavima otkrivanja te softverskim i drugim komponentama za obavljanje njihovih osnovnih funkcija. To su: a) provjera autentičnosti originalnih euronovčanica, b) otkrivanje i odvajanje euronovčanica za koje se sumnja da su krivotvorene, c) otkrivanje i odvajanje neprikladnih euronovčanica od prikladnih euronovčanica, ako je primjenjivo, i d) praćenje predmeta koji su prepoznati kao euronovčanice za koje se sumnja da su krivotvorene i euronovčanica čija autentičnost nije jasno potvrđena, ako je primjenjivo.









PRILOG II.a

KLASIFIKACIJA I POSTUPANJE S EURONOVČANICAMA NA UREĐAJIMA KOJIMA RUKUJU KLIJENTI

Euronovčanice se klasificiraju u jednu od sljedećih kategorija i odvajaju se prema kategorijama. Uređaji koji ne provjeravaju prikladnost euronovčanica ne trebaju razlikovati kategorije euronovčanica 4.a i 4.b.







Tablica 1. Klasifikacija i postupanje s euronovčanicama na uređajima kojima rukuju klijenti i koji omogućuju polaganje gotovine uz sljedivost klijenta Kategorija Obilježja Postupak 1. Predmeti koji nisu prepoznati kao euronovčanice Nisu prepoznati kao euronovčanice zbog sljedećeg: — euronovčanice koje uređaj ne podržava — novčanice nisu euronovčanice — predmeti su slični euronovčanicama — pogrešna slika ili format — veliki savijeni kut (kutovi) ili nedostajući dio (dijelovi) — pogreška uređaja pri umetanju ili prijenosu. Uređaj vraća predmet klijentu. 2. Euronovčanice za koje se sumnja da su krivotvorene Slika i format su prepoznati, ali jedno ili više obilježja autentičnosti koja provjerava uređaj nije otkriveno ili jasno izlazi iz okvira tolerancije. Povlačenje iz optjecaja. Predaju se nadležnim nacionalnim tijelima bez odlaganja, a najkasnije 20 radnih dana nakon polaganja u uređaj, radi provjere autentičnosti, zajedno s informacijama o imatelju računa. Ne knjiže se u korist imatelja računa. 3. Euronovčanice čija autentičnost nije jasno potvrđena Slika i format su prepoznati, ali nisu prepoznata sva obilježja autentičnosti koja provjerava uređaj zbog odstupanja u kvaliteti i/ili toleranciji. U većini slučajeva riječ je o neprikladnim euronovčanicama. Povlačenje iz optjecaja. Euronovčanice se bez odlaganja, a najkasnije 20 radnih dana nakon polaganja u uređaj, predaju NSB-u radi provjere autentičnosti. Informacije o imatelju računa pohranjuju se na osam tjedana nakon što je uređaj otkrio euronovčanice. Te informacije dostavljaju se na zahtjev NSB-u. Alternativno, uz suglasnost NSB-a, informacije koje omogućuju sljedivost imatelja računa mogu se predati navedenom NSB-u zajedno s euronovčanicama. Mogu se knjižiti u korist imatelja računa. 4.a Euronovčanice koje su prepoznate kao originalne i prikladne Sve provjere autentičnosti i prikladnosti koje je obavio uređaj dale su pozitivne rezultate. Mogu biti vraćene u optjecaj. Knjiže u korist imatelja računa. 4.b Euronovčanice koje su prepoznate kao originalne i neprikladne Sve provjere autentičnosti koje je obavio uređaj dale su pozitivne rezultate. Provjera najmanje jednog kriterija prikladnosti dala je negativan rezultat. Ne mogu biti vraćene u optjecaj te se vraćaju NSB-u. Knjiže u korist imatelja računa.

Posebna pravila u vezi s tablicom 1.:

1. Euronovčanice kategorije 2. i 3. uređaj ne vraća klijentu putem uređaja za obradu novčanica, ako taj uređaj ima mogućnost poništavanja transakcije deponiranja. Zadržavanje tih euronovčanica kada je transakcija poništena može se obaviti tako da ih se pohrani u odjeljak za privremenu pohranu u uređaju.

2. Euronovčanice kategorije 3. nije potrebno fizički odvojiti od euronovčanica kategorije 4.a. ili 4.b. Ako ne dođe do fizičkog odvajanja, rok za predaju NSB-u, pomiješanih euronovčanica kategorija 3., 4.a i 4.b, kao i zahtjevi u pogledu sljedivosti klijenata za euronovčanice kategorije 3., i dalje se primjenjuju.

3. Euronovčanice kategorije 3. mogu se ponovno obraditi na svakom uređaju za obradu novčanica koji je uspješno testiran, također ako su pomiješane s novčanicama kategorije 4.a ili 4.b. Te se novčanice potom smatraju novčanicama koje je klasificirao drugi uređaj za obradu novčanica, pri čemu je potrebno održati sljedivost izvornih novčanica kategorije 3. prema izvornom imatelju računa u slučaju da drugi uređaj odbije te novčanice kao novčanice čija autentičnost nije jasno potvrđena.



Tablica 2. Klasifikacija i postupanje s euronovčanicama od strane isplatnih uređaja Kategorija Obilježja Postupak 1. Predmeti koji nisu prepoznati kao euronovčanice Nisu prepoznati kao euronovčanice zbog sljedećeg: — euronovčanice koje uređaj ne podržava — novčanice nisu euronovčanice — predmeti su slični euronovčanicama — pogrešna slika ili format — veliki savijeni kut (kutovi) ili nedostajući dio (dijelovi) — pogreška uređaja pri umetanju ili prijenosu. Ne mogu biti isplaćene klijentima. 2. Euronovčanice za koje se sumnja da su krivotvorene Slika i format su prepoznati, ali jedno ili više obilježja autentičnosti koja provjerava uređaj nije otkriveno ili jasno izlazi iz okvira tolerancije. Ne mogu biti isplaćene klijentima. Predaju se nadležnim nacionalnim tijelima bez odlaganja, a najkasnije 20 radnih dana nakon što je uređaj otkrio predmet, radi provjere autentičnosti, zajedno s informacijama o imatelju računa, ako su raspoložive. 3. Euronovčanice čija autentičnost nije jasno potvrđena Slika i format su prepoznati, ali nisu prepoznata sva obilježja autentičnosti koja provjerava uređaj zbog odstupanja u kvaliteti i/ili toleranciji. U većini slučajeva riječ je o neprikladnim euronovčanicama. Ne mogu biti isplaćene klijentima. Euronovčanice se bez odlaganja, a najkasnije 20 radnih dana nakon polaganja u uređaj, predaju NSB-u radi provjere autentičnosti. 4.a Euronovčanice koje su prepoznate kao originalne i prikladne Sve provjere autentičnosti i prikladnosti koje je obavio uređaj dale su pozitivne rezultate. Mogu biti isplaćene klijentima. 4.b Euronovčanice koje su prepoznate kao originalne i neprikladne Sve provjere autentičnosti koje je obavio uređaj dale su pozitivne rezultate. Provjera najmanje jednog kriterija prikladnosti dala je negativan rezultat. Ne mogu biti isplaćene klijentima te se vraćaju NSB-u.

Posebna pravila u vezi s tablicom 2.:

1. Euronovčanice kategorija 1., 2. i 3. nije potrebno fizički odvojiti. Ako su pomiješane, sve tri kategorije moraju se smatrati euronovčanicama kategorije 2. Ako je euronovčanice kategorija 1., 2. i 3. moguće odvojiti upotrebnom nekog drugog uređaja za obradu novčanica ili, ako je NSB suglasan da to učine osposobljeni zaposlenici, tada se s njima mora postupati u skladu s tablicom 2.

2. Euronovčanice kategorije 3. nije potrebno fizički odvojiti od euronovčanica kategorije 4.a. i 4.b. Ako ne dođe do fizičkog odvajanja, rok za predaju NSB-u pomiješanih euronovčanica kategorija 3., 4.a i 4.b i dalje se primjenjuje kako je utvrđeno za kategoriju 3.

3. Euronovčanice kategorije 3. mogu se ponovno obraditi na svakom uređaju za obradu novčanica koji je uspješno testiran, također ako su pomiješane s novčanicama kategorije 4.a ili 4.b. Te se novčanice potom smatraju novčanicama koje je klasificirao drugi uređaj za obradu novčanica.



Tablica 3. Klasifikacija i postupanje s euronovčanicama od strane uređaja za isplatu kovanica Uređaji za isplatu kovanica moraju provjeriti novčanice koje su primili radi provjere autentičnosti i zadržati one za koje se sumnja da su krivotvorene, ali ih ne moraju fizički odvajati prema kategorijama. Novčanice za koje se sumnja da su krivotvorene predaju se nadležnim nacionalnim tijelima bez odlaganja, a najkasnije 20 radnih dana nakon što je uređaj otkrio predmet, radi provjere autentičnosti, zajedno s informacijama o imatelju računa, ako su raspoložive. Alternativno, novčanice koje je primio uređaj za isplatu kovanica mogu se ponovno obraditi na svakom uređaju za obradu novčanica koji je uspješno testiran i potom smatrati klasificiranim od strane tog uređaja. Informacije o imatelju računa, u odnosu na novčanice koje su klasificirane u kategoriju 2. Ili kategoriju 3. tijekom ponovne obrade, zadržavaju se ako su raspoložive.

▼M1









PRILOG II.b

KLASIFIKACIJA I POSTUPANJE S EURONOVČANICAMA NA UREĐAJIMA KOJIMA RUKUJU ZAPOSLENICI

Euronovčanice se klasificiraju u jednu od kategorija koje su utvrđene u tablici 1. Euronovčanice kategorija 4.a. i 4.b treba fizički odvojiti od euronovčanica kategorija 1., 2. i 3. Uređaji koji ne provjeravaju prikladnost euronovčanica ne trebaju razlikovati kategorije euronovčanica 4.a i 4.b.







Tablica 1. Klasifikacija i postupanje s euronovčanicama na uređajima kojima rukuju zaposlenici Kategorija Obilježja Postupak 1. Predmeti koji nisu prepoznati kao euronovčanice Nisu prepoznati kao euronovčanice zbog sljedećeg: — euronovčanice koje uređaj ne podržava — novčanice nisu euronovčanice — predmeti su slični euronovčanicama — pogrešna slika ili format — veliki savijeni kut (kutovi) ili nedostajući dio (dijelovi) — pogreška uređaja pri umetanju ili prijenosu. Uređaj vraća predmet rukovatelju na dodatnu procjenu i obradu. Nakon što zaposlenik obavi vizualnu procjenu, osoba koja rukuje gotovinom može ovakve predmete vratiti klijentu. 2. Euronovčanice za koje se sumnja da su krivotvorene Slika i format su prepoznati, ali jedno ili više obilježja autentičnosti koja provjerava uređaj nije otkriveno ili jasno izlazi iz okvira tolerancije. Uređaj vraća predmet rukovatelju na dodatnu obradu. Obrađuju se zasebno i predaju nadležnim nacionalnim tijelima bez odlaganja, a najkasnije 20 radnih dana nakon što je uređaj obradio predmet, radi konačne provjere autentičnosti. 3. Euronovčanice čija autentičnost nije jasno potvrđena Slika i format su prepoznati, ali nisu prepoznata sva obilježja autentičnosti koja provjerava uređaj zbog odstupanja u kvaliteti i/ili toleranciji. U većini slučajeva riječ je o neprikladnim euronovčanicama. 4.a Euronovčanice koje su prepoznate kao originalne i prikladne Sve provjere autentičnosti i prikladnosti koje je obavio uređaj dale su pozitivne rezultate. Mogu biti vraćene u optjecaj. Knjiže se u korist imatelja računa. 4.b Euronovčanice koje su prepoznate kao originalne i neprikladne Sve provjere autentičnosti koje je obavio uređaj dale su pozitivne rezultate. Provjera najmanje jednog kriterija prikladnosti dala je negativan rezultat. Ne mogu biti vraćene u optjecaj te se vraćaju NSB-u. Knjiže se u korist imatelja računa.

Posebno pravilo u vezi s tablicom 1.:

Ako je euronovčanice kategorija 2. i 3. moguće fizički odvojiti pomoću dotičnog uređaja ili nekog drugog uređaja za obradu novčanica ili, ako se NSB slaže, to mogu učiniti osposobljeni zaposlenici, tada se euronovčanice kategorije 3. mogu dostaviti NSB-u zajedno s euronovčanicama kategorije 4.b. U tom se slučaju i dalje primjenjuje rok za predaju euronovčanica kategorije 2. nadležnom nacionalnom tijelu i pomiješanih euronovčanica kategorija 3. i 4.b NSB-u kako je utvrđeno u tablici.

Posebna pravila klasifikacije i sortiranja za neke uređaje kojima rukuju zaposlenici

1. Uređaji za obradu novčanica klasificiraju i fizički sortiraju euronovčanice kategorija 1., 2. i 3. u jedan ili više izlaznih pretinaca te euronovčanice kategorija 4.a i 4.b u dva zasebna izlazna pretinca u skladu s Prilogom II.b, za što su potrebna najmanje tri namjenska izlazna pretinca kako ne bi bilo potrebno sudjelovanje rukovatelja uređajem.

2. Uređaji za obradu novčanica koji imaju samo dva namjenska izlazna pretinca mogu klasificirati i sortirati euronovčanice ako su ispunjeni sljedeći zahtjevi:

(a) Provjera autentičnosti i prikladnosti obavlja se tijekom istog radnog postupka prolaska novčanica. U tom radnom postupku euronovčanice kategorije 4.a moraju biti sortirane u jedan stacionarni izlazni pretinac, a euronovčanice ostalih kategorija moraju biti sortirane u zasebni stacionarni izlazni pretinac koji nema fizičkoga kontakta s euronovčanicama kategorije 4.a.

(b) Ako se utvrdi prisutnost euronovčanice kategorije 1., 2. ili 3. u drugom izlaznom pretincu, rukovatelj mora ponoviti radni postupak s euronovčanicama iz drugog izlaznog pretinca. Tijekom tog drugog prolaska euronovčanice kategorija 1., 2. i 3. moraju biti odvojene od euronovčanica kategorije 4.b sortiranjem prvih u namjenski izlazni pretinac i postupanjem u skladu s navedenom tablicom. Budući da uređaj ne može fizički odvojiti euronovčanice kategorija 1., 2. i 3. u različite izlazne pretince, one se sve moraju smatrati euronovčanicama kategorije 2. i u skladu s tim s njima se i postupa.

3. Uređaji za provjeru autentičnosti novčanica klasificiraju i fizički sortiraju euronovčanice kategorija 1., 2. i 3. u jedan izlazni pretinac, a euronovčanice kategorija 4.a i 4.b u drugi izlazni pretinac, za što su potrebna najmanje dva namjenska izlazna pretinca kako ne bi bilo potrebno sudjelovanje rukovatelja uređajem.

4. Uređaji za provjeru autentičnosti novčanica koji imaju samo jedan namjenski izlazni pretinac mogu klasificirati i sortirati euronovčanice ako su ispunjeni sljedeći zahtjevi:

(a) Svaki put kada se obrađuje euronovčanica kategorije 1., 2. ili 3., uređaj mora odmah zaustaviti obradu te zadržati predmetnu euronovčanicu u položaju koji onemogućuje bilo kakav fizički kontakt s euronovčanicama čija je autentičnost potvrđena.

(b) Rezultat provjere autentičnosti mora biti prikazan na zaslonu za svaku pojedinačnu euronovčanicu kategorije 1., 2. ili 3. Budući da uređaj ne može fizički odvojiti euronovčanice kategorija 1., 2. i 3. u različite izlazne pretince, one se sve moraju smatrati euronovčanicama kategorije 2. i u skladu s tim s njima se i postupa.

(c) Kada zaustavi obradu, uređaj mora provjeriti prisutnost euronovčanice kategorije 1., 2. ili 3. te se obrada smije nastaviti tek kada rukovatelj fizički ukloni euronovčanicu kategorije 1., 2. ili 3.

(d) Pri svakom zaustavljanju postupka obrade rukovatelju smije biti dostupna samo jedna euronovčanica kategorije 1., 2. ili 3.









PRILOG III.

▼B

MINIMALNI STANDARDI ZA RUČNU PROVJERU PRIKLADNOSTI EURONOVČANICA

Ovim se Prilogom određuju minimalni standardi za ručnu provjeru prikladnosti euronovčanica od strane osposobljenih zaposlenika.

Euronovčanice za koje se u okviru provjere prikladnosti utvrdi bilo koji od nedostataka iz tablice dalje u tekstu ili s jasno uočljivim nedostatkom vezano uz neko od vidljivih zaštitnih obilježja nisu prikladne. Međutim, presavijene euronovčanice i euronovčanice sa savijenim kutovima mogu se ispraviti ručnim ravnanjem gdje je to moguće. Provjere prikladnosti obavljaju se vizualnim pregledom pojedine euronovčanice te ne zahtijevaju uporabu alata.







Popis kriterija sortiranja za ručnu provjeru prikladnosti Nedostatak Definicija 1. Zaprljanost Vizualno uočljiv nanos prljavštine preko euronovčanice 2. Mrlja Vizualno uočljiva koncentracija prljavštine na jednom mjestu 3. Grafit Vizualno uočljiv dodatni crtež ili tekst ispisan ili na bilo koji način istaknut na euronovčanici 4. Izblijedjela novčanica Vizualno uočljiv nedostatak boje na dijelu ili cijeloj euronovčanici, primjerice kod opranih euronovčanica 5. Poderanost Euronovčanica s najmanje jednom poderotinom na rubu 6. Rupa Euronovčanica s najmanje jednom vizualno uočljivom rupom 7. Okrnjenost Euronovčanica kojoj nedostaje dio ili više dijelova duž najmanje jednog ruba (za razliku od rupa), primjerice nedostaje kut 8. Popravak Dijelovi jedne ili više euronovčanica spojeni samoljepivom trakom ili ljepilom ili na neki drugi način 9. Naboranost Euronovčanica s višestrukim nasumičnim pregibima koji znatno utječu na njezin vizualni izgled 10. Mlitavost Euronovčanica sa strukturnim pogoršanjem koje rezultira značajnim nedostatkom čvrstoće 11. Presavijena euronovčanica Euronovčanica koja je presavijena, uključujući euronovčanicu koja ne može biti izravnata 12. Savijeni kut Euronovčanica s najmanje jednim jasno uočljivim savijenim kutom

▼M2









PRILOG IV.

PRIKUPLJANJE PODATAKA OD OSOBA KOJE RUKUJU GOTOVINOM

1. Ciljevi

Cilj prikupljanja podataka je omogućiti nacionalnim središnjim bankama i Europskoj središnjoj banci (ESB) praćenje relevantnih aktivnosti osoba koje rukuju gotovinom te nadzor razvoja gotovinskog ciklusa.

2. Opća načela

2.1 Podaci o uređajima za obradu novčanica moraju se dostavljati samo kada se uređaji upotrebljavaju u skladu s ovom Odlukom. Uređaji za isplatu kovanica izuzeti su od obveza izvješćivanja.

2.2 Osobe koje rukuju gotovinom NSB-u svoje države članice redovito dostavljaju sljedeće:

— informacije o uređajima za obradu novčanica i uređajima za isplatu gotovine.

— informacije o poslovnicama gdje se rukuje gotovinom, kao što su podružnice, i

2.3 Osim toga, osobe koje rukuju gotovinom i koje vraćaju euronovčanice u optjecaj uređajima za obradu novčanica i uređajima za isplatu gotovine NSB-u svoje države članice redovito dostavljaju sljedeće:

— informacije o opsegu gotovinskog poslovanja (broju obrađenih euronovčanica) na uređajima za obradu novčanica i uređajima za isplatu gotovine,

— informacije o udaljenim podružnicama kreditnih institucija s malim opsegom gotovinskog poslovanja u kojima se provjera prikladnosti obavlja ručno.

3. Vrste podataka i izvještajni zahtjevi

3.1 Ovisno o njihovoj prirodi, prikupljeni se podaci dijele na glavne i operativne podatke.

Glavni podaci

3.2 Glavni podaci obuhvaćaju informacije o: a) pojedinačnim osobama koje rukuju gotovinom i njihovim uređajima za obradu novčanica i uređajima za isplatu gotovine koji su u funkciji i b) udaljenim podružnicama kreditnih institucija.

3.3 Glavni podaci dostavljaju se NSB-u na dan primjene ove Odluke te svakih šest mjeseci nakon toga. Podaci određeni u obrascu iz Dodatka 1. moraju se dostavljati, iako NSB može naložiti njihovo dostavljanje u drukčijem formatu.

3.4 NSB može odlučiti, za potrebe praćenja, da će prikupljati podatke na lokalnoj razini, kao što je razina podružnica.

3.5 NSB može zahtijevati da osobe koje rukuju gotovinom navedu uređaje za recikliranje novčanica koji se upotrebljavaju kao kombinirani uplatni uređaji odnosno uplatni uređaji, kao i kombinirane uplatne uređaje koji se upotrebljavaju kao uplatni uređaji.

3.6 Podaci o udaljenim podružnicama koji su određeni u obrascu iz Dodatka 3. moraju se dostavljati, iako NSB može naložiti njihovo dostavljanje u drukčijem formatu.

Operativni podaci

3.7 Podaci koji proizlaze iz obrade i vraćanja u optjecaj euronovčanica od strane osoba koje rukuju gotovinom klasificiraju se kao operativni podaci.

3.8 NSB može odlučiti osloboditi druge gospodarske subjekte iz članka 6. stavka 1. Uredbe Vijeća (EZ) br. 1338/2001 ( 4 ) od obveze izvještavanja operativnih podataka ako je broj euronovčanica koje vraćaju u optjecaj uređajima za isplatu gotovine niži od praga koji je odredio NSB.

3.9 Podaci se dostavljaju polugodišnje. Podaci se dostavljaju NSB-u najkasnije dva mjeseca nakon relevantnog izvještajnog razdoblja, primjerice krajem veljače i krajem kolovoza. Podaci se mogu dostaviti upotrebom obrasca iz Dodatka 2. Nacionalne središnje banke mogu tijekom prijelaznog razdoblja nalagati mjesečno izvještavanje, ako je to bila praksa prije stupanja na snagu ove Odluke, ili tromjesečno izvještavanje.

3.10 Podatke dostavljaju osobe koje rukuju gotovinom koje fizički rukuju euronovčanicama. Ako je osoba koja rukuje gotovinom eksternalizirala provjeru autentičnosti i prikladnosti drugoj osobi koja rukuje gotovinom, podatke dostavlja osoba koja rukuje gotovinom imenovana u skladu s člankom 3. stavkom 2.

3.11 Osobe koje rukuju gotovinom dostavljaju podatke u obliku broja (opsega), agregiranog na nacionalnoj razini i raščlanjenog prema apoenima euronovčanica. Raščlamba prema serijama novčanica se ne zahtijeva. Za udaljene podružnice kreditnih institucija operativni podaci dostavljaju se odvojeno.

3.12 NSB može odlučiti, za potrebe praćenja, prikupljati podatke na lokalnoj razini, kao što je razina podružnica.

3.13 Od osoba koje rukuju gotovinom, a koje su eksternalizirale provjeru autentičnosti i prikladnosti drugim osobama koje rukuju gotovinom, može se zatražiti dostava detaljnih informacija NSB-u o potonjima, uključujući i uvjete eksternalizacije.

3.14 Podaci o udaljenim podružnicama koji su određeni u obrascu iz Dodatka 3. moraju se dostavljati, iako NSB može naložiti njihovo dostavljanje u drukčijem formatu te može dogovoriti s osobama koje rukuju gotovinom opširnije prikupljanje podataka.

4. Povjerljivost i objava podataka

4.1 S glavnim i operativnim podacima postupa se kao s povjerljivim podacima.

4.2 Nacionalne središnje banke i ESB mogu odlučiti objaviti izvještaje ili statistike upotrebljavajući podatke prikupljene na temelju ovog Priloga. Pri svakoj navedenoj objavi podaci se agregiraju tako da nijedan podatak nije moguće pripisati pojedinoj izvještajnoj jedinici.









Dodatak 1.

IZVJEŠTAJNI OBRAZAC

Glavni podaci

Ove informacije dostavljaju se:

[Naziv NSB-a; podaci za kontakt za upite; adresa]

1. Informacije o osobi koja rukuje gotovinom

Naziv osobe koja rukuje gotovinom:

Adresa sjedišta:

Poštanski broj:

Grad:

Ulica:

Vrsta društva:

— Kreditna institucija

— Mjenjačnica

— Društvo za prijevoz gotovog novca koje nije institucija za platni promet

— Trgovac (trgovac na malo)

— Kasino

— Ostalo, uključujući institucije za platni promet koje nisu kategorizirane kao neka od navedenih (navedi pojedinosti)

Osobe za kontakt:

Imena:

Brojevi telefona:

Brojevi telefaksa:

Adrese e-pošte:

Pružatelj eksternalizirane usluge (ako postoji)

Naziv:

Adresa:

Poštanski broj:

Grad:

2. Uređaji kojima rukuju klijenti







Kategorija uređaja Identifikacijski broj (1) Proizvođač (1) Naziv uređaja (1) Identifikacija (1) (sustav otkrivanja/verzije softvera) Ukupan broj u funkciji Uplatni uređaji Uređaji za recikliranje novčanica Kombinirani uplatni uređaji Isplatni uređaji (1) (*) Navedeni podaci trebaju se upisati u skladu s odgovarajućim unosima na mrežnim stranicama ESB-a.

3. Uređaji kojima rukuju zaposlenici







Kategorija uređaja Identifikacijski broj (1) Proizvođač (1) Naziv uređaja (1) Identifikacija (1) (sustav otkrivanja/verzije softvera) Ukupan broj u funkciji Uređaji za obradu novčanica Uređaji za provjeru autentičnosti novčanica Uplatno-isplatne blagajne za recikliranje Uplatno-isplatne blagajne (1) Navedeni podaci trebaju se upisati u skladu s odgovarajućim unosima na mrežnim stranicama ESB-a.

4. Uređaji za isplatu gotovine koji nisu navedeni u prethodnoj tablici o uređajima kojima rukuju klijenti







Ukupan broj u funkciji Bankomati Samonaplatne blagajne Ostali









Dodatak 2.

IZVJEŠTAJNI OBRAZAC

Operativni podaci

1. Informacije o osobi koja rukuje gotovinom







Naziv osobe koja rukuje gotovinom Izvještajno razdoblje

2. Podaci

Navedeni podaci trebaju se agregirati na nacionalnoj ili regionalnoj razini, prema odluci NSB-a, isključujući udaljene podružnice.







Ukupan broj obrađenih euronovčanica Euronovčanice sortirane kao neprikladne Euronovčanice vraćene u optjecaj 5 EUR 10 EUR 20 EUR 50 EUR 100 EUR 200 EUR 500 EUR

U gore navedenoj tablici, stupac s naslovom ,Ukupan broj obrađenih euronovčanica’ mora sadržavati ukupan broj novčanica čija je autentičnost i prikladnost provjerena na uređajima za obradu novčanica, tj. uređajima za recikliranje novčanica, isplatnim uređajima, uplatno-isplatnim blagajnama za recikliranje i uređajima za obradu novčanica, te kombiniranim uplatnim uređajima s neobaveznom provjerom prikladnosti. Sljedeće euronovčanice nisu uključene u ove podatke: (a) novčanice čija se provjera autentičnost i prikladnosti obavlja ručno, npr. maloprodajne operacije ili poslovanje pozadinskog ureda; (b) novčanice čija je autentičnost provjerena, ali čija prikladnost nije provjerena na uređajima za obradu novčanica, npr. novčanice čija je autentičnost provjerena na uplatnim uređajima, kombiniranim uplatnim uređajima (bez neobavezne provjere prikladnosti), uplatno-isplatnim blagajnama i uređajima za provjeru autentičnosti novčanica.

Stupac s naslovom ,Euronovčanice sortirane kao neprikladne’ je podskup ukupnog broja obrađenih euronovčanica i treba sadržavati broj novčanica koje su uređaji klasificirali kao originalne i neprikladne (tj. kategorija 4.b). Ova se podatkovna stavka odnosi na uređaje za recikliranje novčanica, isplatne uređaje, uplatno-isplatne blagajne za recikliranje i uređaje za obradu novčanica, te na kombinirane uplatne uređaje s neobaveznom provjerom prikladnosti.

Stupac s naslovom ,Euronovčanice vraćene u optjecaj’ je podskup ukupnog broja obrađenih euronovčanica i:

(a) za uređaje za recikliranje novčanica, isplatne uređaje, uplatno-isplatne blagajne za recikliranje, treba sadržavati broj novčanica koje su uređaji klasificirali kao originalne i prikladne (tj. kategorija 4.a) i isplaćene klijentima kako je određeno na temelju statistike uređaja;

(b) za uređaje za obradu novčanica i kombinirane uplatne uređaje s neobaveznom provjerom prikladnosti) treba sadržavati broj novčanica koje su uređaji klasificirali kao originalne i prikladne (tj. kategorija 4.a) i koje su vraćene NSB-u ali zadržane s namjerom vraćanja novčanica u gotovinski ciklus.



Broj euronovčanica distribuiranih uređajima kojima rukuju klijenti i uređajima za isplatu gotovine

Ako NSB odluči udaljenim podružnicama kreditne institucije odobriti iznimku iz članka 7., ovi su podaci obvezni za kreditne institucije u toj državi članici. Kreditne institucije moraju se savjetovati sa svojim nacionalnim središnjim bankama kako bi utvrdile moraju li dostavljati spomenute podatke.









Dodatak 3.

UDALJENE PODRUŽNICE KREDITNIH INSTITUCIJA

Ove informacije dostavljaju samo kreditne institucije koje imaju udaljene podružnice iz članka 7. stavka 1.

1. Informacije o kreditnoj instituciji







Naziv kreditne institucije Izvještajno razdoblje

2. Podaci







Naziv udaljene podružnice Adresa Broj euronovčanica distribuiranih uređajima kojima rukuju klijenti i uređajima za isplatu gotovine